02/11/2021 | Administración LocalMunicipal
Noia
Secretaría
Listaxe provisional de aspirantes admitidas/os e excluídas/os ao proceso selectivo dunha praza de auxiliar administrativa/o incluída na OEP 2017.

ANUNCIO SUMARIO: Listaxe provisional de aspirantes admitidas/os e excluídas/os ao proceso selectivo dunha praza de auxiliar administrativa/o incluída na OEP 2017. O 27 de outubro de 2021 ditouse a resolución da Alcaldía número 2807 pola que se aproba a lista provisional de persoas aspirantes admitidas e excluídas ás probas selectivas convocadas para a provisión dunha praza de auxiliar administrativo do Concello de Noia, incluída na oferta de emprego público do ano 2017, co seguinte teor literal: “RESOLUCIÓN DO ALCALDE Por decreto da Alcaldía número 1828/2021, de 26 de xullo, rectificado por decreto número 2000/2021, de 17 de agosto, foron aprobadas as bases e convocado o proceso selectivo, polo sistema de concurso oposición, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), para executar a oferta de emprego público do ano 2017. No BOE número 212, de 4 de setembro de 2021, publicouse a Resolución de 23 de agosto de 2021, do Concello de Noia (A Coruña), referente á convocatoria para prover a antedita praza, e, en consecuencia, abriuse un prazo de presentación de solicitudes de vinte días hábiles a contar desde o seguinte ao da publicación desta resolución no «Boletín Oficial del Estado», de maneira que o prazo de presentación de solicitudes finalizou o 1 de outubro do ano en curso. O punto 4.1. das bases reguladoras do procedemento establece que “Finalizado o prazo de presentación das solicitudes, o Alcalde ou a /o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión”, e o 4.2. que “Esta resolución publicarase no Taboleiro de anuncios do Concello de Noia, situado na rúa Rosalía de Castro, nº 2, e no taboleiro de anuncios da sede electrónica municipal.”, e, por último, o punto 4.3. dispón que “Os aspirantes omitidos ou excluídos disporán dun prazo de dez (10) días, contados a partir do día seguinte ao da publicación da devandita resolución no taboleiro de anuncios da sede electrónica municipal, para emendar os erros ou os defectos que motivaron a súa omisión ou exclusión.” De acordo coas atribucións conferidas de conformidade recollidas nos artigos 21.1. g) e h) e 21.3 da Lei 7/1985, de 2 de abril, Reguladora das Bases do Réxime Local, o art.24. d) do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, art.41.14 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o artigo 9 da Lei 40/2015, de 1 de outubro, de Réxime Xurídico do Sector Público, e demais normativa de xeral aplicación, RESOLVO: Primeiro.- Aprobar as listas provisionais de persoas admitidas e excluídas no proceso selectivo, con indicación da causa de exclusión, convocado por decreto da Alcaldía número 1828/2021, de 26 de xullo, rectificado por decreto número 2000/2021, de 23 de agosto, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), incluído na oferta de emprego pública 2017: - RELACIÓN PROVISIONAL DE ASPIRANTES ADMITIDAS/OS - RELACIÓN PROVISIONAL DE ASPIRANTES EXCLUÍDAS/OS: Segundo.- Publicar esta resolución no Boletín Oficial da Provincia da Coruña, no taboleiro físico de anuncios da Casa Consistorial e no taboleiro de anuncios da sede electrónica. As persoas aspirantes disporán dun prazo de dez días hábiles, contados a partir do seguinte ao da publicación desta resolución no taboleiro de anuncios da sede electrónica do Concello de Noia [ https://noia.sedelectronica. gal] para emendar o defecto que motivara a súa exclusión ou a súa non inclusión expresa, sendo definitivamente excluídas/os do proceso selectivo as/os que non emenden os defectos dentro do prazo sinalado xustificando o seu dereito a ser admitidos.” Noia, 27 de outubro de 2021 O alcalde José Santiago Freire Abeijón